АРВИЖИХ ХК-ИЙН ХУВЬЦАА ЭЗЭМШИГЧДИЙН ХУРЛЫН ПРОТКОЛ

2018 оны 4 дүгээр сарын 30-ны өдөр 				               Улаанбаатар хот
	
Арвижих ХК-ийн хувьцаа эзэмшигчдийн ээлжит хурал 2018 оны 4 дүгээр сарын 30-ны өдөр  Улаанбаатар хот, Сүхбаатар дүүрэг, 3-р хороо Сөүлийн гудамж, Сөүл плаза 501 тоот 1700 цагт хурлын танхимд хуралдав.  
	Хувьцаа эзэмшигчдийн хурлын даргаар  Дамбий овогтой Баатар, Хурал зохион байгуулах комиссийн дарга Б.Эрдэнэбат, комиссийн нарийн бичгийн даргаар Ш.Уянга, Тооллогын комисс Б.Дэмбэрэл, Б.Энхбат  нар хурлыг зохион байгуулж хуралдуулав.
	Хувьцаа эзэмшигчдийн хурлаар хэлэлцэх асуудлууд:
· Компанийн 2017 оны үйл ажиллагааны болон санхүүгийн тайланд өгсөн ТУЗ-ын дүгнэлтийг хэлэлцэж батлах 
· Компанийн 2018 оны бизнесийн үйл ажиллагааны төлөвлөгөө
· ТУЗ-ын гишүүдийн ажлын тайланд өгсөн ТУЗ-ын дүгнэлтийг хэлэлцэж батлах 
	Хурлын бүртгэл 16.30-17.00 цагийн хооронд явагдаж, хурал  17.00 цагаас эхэлж Тооллогын комиссийн дарга Б.Дэмбэрэл хурлын ирцийг танилцуулснаар хурал эхлүүлэв. 
Тооллогын комиссийн дарга: Б.Дэмбэрэл хэлсэн нь:
	Сайн байцгаана уу,  Хувьцаа эзэмшигч та бүхэнд хурлын дэгийн дагуу хурлын ирцийг танилцуулъя. 2018 оны 4 дүгээр сарын 30-ны өдрийн Арвижих ХК-ийн хувьцаа эзэмшигчдийн ээлжит хуралд Хувьцаа эзэмшигч Ви Эм Ви ХХК/регистрийн дугаар 5152399/-ийг төлөөлж гүйцэтгэх захирал Б.Содбаяр, Д. Дорлигжав /саналын хуудсаар саналаа ирүүлсэн/, Тулгат чандмань баян БДК-ийн Батсайхан, хувьцаа эзэмшигч Б.Содбаяр нарын ирцтэйгээр нийт саналын эрхтэй хувьцааны 94.5 хувийг эзэмшиж буй хувьцаа эзэмшигч нар хуралд оролцсноор Компанийн тухай хуулийн 69.1-д заасныг үндэслэн хурлыг хүчин төгөлдөр болсон гэж үзэж байна.  
17 цаг 05 минут  Хурлын нээлтийг хурлыг даргалж Д.Баатар хийв.
Хурлын дарга Д.Баатар:
	Сайн байцгаана уу, Хувьцаа эзэмшигч та бүхнийг хуралдаа идэвхтэй оролцож байгаад талархал илэрхийлье. Энэ жилийн хувьцаа эзэмшигчдийн хурлаар дараах асуудлуудыг хэлэлцэхээр шийдвэрлэсэн байгаа. Үүнд:
	1. Хэлэлцэх асуудал: Компанийн 2017 оны үйл ажиллагааны болон санхүүгийн тайланд өгсөн ТУЗ-ын дүгнэлтийг хэлэлцэж батлах тухай.
Арвижих ХК-ийн ерөнхий үйл ажиллагааны талаар танилцуулъя.  
Тус компани Улаанбаатар хотын Баянгол дүүргийн нутаг дэвсгэрт буй хүнсний ногоо хадгалах зоорийн барилга байгууламж  нь 1960-аад оны үед ашиглалтанд орж хүнсний ногоо хадгалах улсын том зоориор үйл ажиллагаагаа явуулж байсан.  
 	 1996 онд хувьчлагдан 56381 ширхэг энгийн хувьцааг гарган “Арвижих ” ХК болон өөрчлөгдсөн. Компани сүүлийн жилүүдэд тогтвортой үйл ажиллагаа явуулж чадаагүй байгаа бөгөөд энэ нь дараах хүчин зүйлээс шалтгаалсан гэж үзэж байна. Анх нийт 22 зоорь байснаас 9 зоорь зарагдаж одоо байгаа нь 13 зоорийн барилга байгууламж байгаа. 
2008 онд Арвижих ХК-ийг одоогийн удирдлагууд хүлээн авахад тус зоорийн барилгууд маш их муудаж хуучирсан, дээвэр болон хашаа нь эвдэрч нурсан хүнсний ногоо хадгалах наад захын эрүүл ахуйн шаардлагуудыг хангахааргүй болсон байсан.  
	2. Баянзүрх дүүрэг, Сонгинохайрхан дүүргийн  Толгойт гэсэн гол баруун болон зүүн нутгийн гарцуудын ойролцоо орчин үеийн шинэ технологиор баригдсан жилийн 4 улиралд ашиглагдах бүрэн боломжтой хүнсний ногоо хадгалах зоориуд ажиллаж байгаа мөн хүнсний ногоо тариалагч компаниуд өөрийн зоорь агуулах, хүлэмжтэй болсон нь зах зээлийн эрэлтийг бууралж байна.
	Цаашид тогтвортой үйл ажиллагаа явуулахад ихээхэн хэмжээний хөрөнгө оруулалтийг хийх шаардлагатай байна. 
	Санхүүгийн тайлангийн талаар танилцуулъя.
	2017 онд үйл ажиллагаа зогсонги байснаас орлого олоогүй, газрын төлбөр болон харуул хамгаалалтын зардал, цахилгааны зардал зэрэг тогтмол зардлууд гарсан байгаа. 
Батсайхан: эдгээр зардлуудыг яаж барагдуулж байгаа вэ. Үйл ажиллагаа явуулаагүй орлого олоогүй үед.
Ш.Уянга: Эдгээр зардлуудыг зээл авч барагдуулж байгаа.
Д.Баатар:
2. Хэлэлцэх асуудал: Компанийн 2018 оны бизнесийн үйл ажиллагааны төлөвлөгөөний тухай
Дээр танилцуулсны дагуу тогтвортой үйл ажиллагаа явуулахад хөрөнгө, мөнгөний шаардлага их байгаа дээр нь улс орны эдийн засаг хүндрэлтэй байгаа ийм нөхцөлд  хөрөнгө оруулалт олох нь их хүндрэлтэй байна. 
Б.Содбаяр: Цаашид үйл ажиллагааг зоорийн чиглэлээр нь явуулах уу, явуулах бол зоориудыг хэсэгчлэн зээл аваад засаж үйл ажиллагааг нь явуулбал зүгээр болов уу.
 Батсайхан: Тодорхой хэмжээгээр үйл ажиллагааг сэргээж, ядаж  дээрх зардлуудаа зээл авахгүйгээр олж байвал сайн байна. 
Д.Баатар: Та бүхний саналыг сонслоо. Энэ жилдээ Зоориудын үйл ажиллагаа явуулж болохгүйг тодорхойн сэлбэх боломж байгааг судлана. Тэгээд хөрөнгө мөнгөний хэрэгцээг тооцоолж үзнэ.
3. Хэлэлцэх асуудал: ТУЗ-ын гишүүдийн ажлын тайланг хэлэлцэх 
2017 оны ТУЗ-ын гишүүдийн ажлыг тайлагнах гэж, манай аудитын хороо маань сайн ажилласан, СЗХ болон МХБ-д мэдээ, мэдээллийг цаг тухайд нь хүргэж өгч, тайлангаа тавьж байсан. Санхүүгийн тайланг олон нийтэд сонин хэвлэлээр мэдээлж   үйл ажиллагааны тайлангХөрөнгийн биржийн сайтад тавьж үйл ажиллагааг сайн явуулсан гэж дүгнэж байна.  
Бид дараагийн хурлын дэгдээ орцгооё. Асуулт хариулт, санал шүүмжлэл хэсэгт шилжүүлий.
Тулгат чандмань баян ҮЦК-ийн Улаанбаатар дах салбарын захирал Батсайхан:
Асуулт: Компани сүүлийн дараалсан жилүүдэд үйл ажиллагаа муу явуулж байна. Үүндээр удирдлагууд хэр анхаарч ажиллаж байна вэ
Хариулт Д.Баатар: Дээр компанийн байдлыг танилцуулсан, зах зээлд гарахын тулд компанийн  зоорин  байгууламжууд болон орчины зам зэргийг засварлахад мэдээж их хэмжээний хөрөнгө буюу хөрөнгө оруулалтын асуудалтай тулгарч байна. Иймд бид шинээр сайжруулах төсөл боловсруулж хөрөнгө оруулалтыг давхар судалж байна.
Өөр асуулт хариулт, санал шүүмж байхгүй бол саналаа хураацгаая.   
Санал өгөх журмыг Тооллогын комиссоос танилцуулна. 
Ш.Уянга: Ээлжит хурлын хэлцсэн асуудлуудад санал өгөхдөө зөвшөөрсөн, татгалзсан, түдгэлзсэн гэсэн хариултын аль санал өгөх хэсгийн доор чагтлана. 
Эхлээд Компанийн 2017 оны үйл ажиллагааны болон санхүүгийн тайланг хангалттай эсвэл хангалтгүй тал дээр санал өгцгөөе 
Компанийн 2018 оны бизнесийн үйл ажиллагааны төлөвлөгөөний талаар санал өгье, сүүлийн асуудал ТУЗ-ын гишүүдийн болон хороодын ажлын тайланг хэлэлцэх талаар зөвшөөрч байгаа бол зөвшөөрсөн хэсгийн доор санал өгөх хэсгийн доор чагтлана.
Түр завсарлаад тооллогын комиссийн дүнг танилцуулна
Завсарлагаа
15 минутын дараа: 
  Тооллогын комисс Б.Энхбат: Тооллогын дүнг танилцуулъя
	№
	Санал асуулга
	Хувь
	Хувьцааны эрхийн тоо

	1
	Компанийн 2017 оны үйл ажиллагааны болон санхүүгийн тайлан хангалттай
	94.5 хувь
	53659

	2
	Компанийн 2018 оны бизнесийн үйл ажиллагааны төлөвлөгөө
	94.5 хувь
	53659

	3
	ТУЗ-ын гишүүдийн болон аудитын, цалин, урамшууллын, нэр дэвшүүлэх хороодын ажлын тайланг хэлэлцэх
	94.5 хувь
	53659



	Хурлаас гаргасан шийдвэрийг танилцуулъя	
1. Компанийн 2017 оны санхүүгийн үйл ажиллагааны тухай ТУЗ-ийн гүйцэтгэх удирдлагын гаргасан тайланг хангалттай гэж үзсүгэй.
2. 2018 онд компанийн бизнесийн үйл ажиллагааг сэргээх боломж бололцоог судалж  төлөвлөгөө боловсруулан баталсугай.
3. Компанийн 2017 оны ТУЗ-ын гишүүдийн болон хороодын ажлын тайланг хангалттай гэж үзсүгэй.
ТУЗ-ийн дарга Баатар хурлыг хаана.

	Хувьцаа эзэмшигчдийн ээлжит хуралд хүрэлцэн ирж оролцсонд та бүхэнд талархаж байна. Бид компаний үйл ажиллагааг сайжруулах төслийг боловсруулан хөрөнгө оруулалтыг судлан ажиллана.

